Dr Lemon håt irgngwenn in Dezember 1929 in Chicago die Påtschn augstellt. Man woaß bis hait net genau, b'rum und wia ear gstorbm isch. Heggschtwåhrscheinlich håt ear sich die Nåcht v'rloffn und isch når in an Schneasturm drin d'rfrorn, oder ear håt an Infarkt khåb, oder peads zugleich. Ångeblich håt er als Toater nô die Finger afn Griffbrettl vo d'r Khitarr obm khåb. Man håt nen nôch Texas iberstellt und zem nåcher begrôbm. Man woaß leider nimmer in genauen Plåtz. Es isch ålls gånz åndrsch kemmen, wia ear suscht ålm gsungen håt („See That My Grave Is Kept Clean“, af siidboarisch: Schaug, dass mein Grôb ålm sauber isch).